有性趣:人夫搭上女同事
人夫搭上公司新嚟嘅女同事,應唔應該跟老婆坦白呢?花生友就梗係話應該要坦白啦,但當事人卻係相當後悔向老婆坦白交代,究竟係點解呢?即刻睇吓呢位美國人夫嘅故事啦!
話說呢位自稱已婚30年嘅人夫,早前喺專門分享心事嘅Twitter帳號@Feshhole貼文,講佢公司嚟咗位年輕女同事,因為工作關係,所以佢經常同女方有密切接觸,冇耐女同事發送性感照畀佢,就係咁撻着晒佢嘅慾火,繼而跟女同事上床。事後感到內疚嘅佢,決定跟老婆坦白出軌,結果被老婆趕出家門,唔單止要租旅館住,仲要面臨離婚,令佢相當後悔自己咁坦白!貼文發出後,有人妻留言分享自己早前跟男波士出軌,並打算跟老公坦白,但有網民提醒後果可能同樣會被趕出家門。不過亦有唔少網民質疑事件真實性,覺得呢位人夫冇講清楚,點解女同事會突然發送性感照畀佢,仲話如果唔分享該女同事照片嘅話,名副其實係冇圖冇真相,只係呢番話感覺花生味幾濃囉!